ПРОТОКОЛ № 16

от извънредно заседание на Комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет (СК на ВСС), изпълняваща функциите на Висш съдебен съвет (ВСС), съгласно § 23, ал. 2 от ПЗР към ЗИД на КРБ (обн. ДВ, бр.106/22.12.2023 г.),
проведено на 25 юни 2024 г.

Днес, 25 юни 2024 г., вторник, от 13:00 ч., в сградата на Висшия съдебен съвет, присъствено и чрез видеоконферентна връзка, се проведе извънредно заседание на комисия „Дисциплинарна дейност и взаимодействие с ИВСС“ към съдийската колегия на ВСС, изпълняваща функциите на ВСС, в състав: 

                                         ПРЕДСЕДАТЕЛ:	АТАНАСКА ДИШЕВА	
                                                  ЧЛЕНОВЕ:	ЦВЕТИНКА ПАШКУНОВА
СЕВДАЛИН МАВРОВ– чрез
видеоконферентна връзка
СТЕФАН ГРОЗДЕВ – чрез
видеоконферентна връзка
ВЕРОНИКА ИМОВА 	

От администрацията на съдийската колегия на Висшия съдебен съвет:
Деница Захариева – началник отдел „Дисциплинарни производства“ в дирекция „Правна“.

Заседанието протече при следния дневен ред:

1. Заповед № 327/10.04.2024 г. на административния ръководител на Окръжен съд – Стара Загора, с която е наложено дисциплинарно наказание по чл. 308, ал. 1, т. 1 от Закона за съдебната власт - „забележка“, на Татяна Гьонева Коева – съдия в Окръжен съд – Стара Загора.

1. ОТНОСНО: Заповед № 327/10.04.2024 г. на административния ръководител на Окръжен съд – Стара Загора, с която е наложено дисциплинарно наказание по чл. 308, ал. 1, т. 1 от Закона за съдебната власт - „забележка“, на Татяна Гьонева Коева – съдия в Окръжен съд – Стара Загора.

След проведено единодушно гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС, ИЗПЪЛНЯВАЩА ФУНКЦИИТЕ НА
ВИСШ СЪДЕБЕН СЪВЕТ,
Р Е Ш И:

1.1 Предлага на съдийската колегия на ВСС, изпълняваща функциите на Висш съдебен съвет, на основание чл. 314, ал. 4 ЗСВ, да отмени наложеното със заповед № 327/10.04.2024 г. на административния ръководител на Окръжен съд – Стара Загора дисциплинарно наказание по чл. 308, ал. 1, т. 1 от Закона за съдебната власт – „забележка“, на Татяна Гьонева Коева – съдия в Окръжен съд – Стара Загора.
1.2. Възлага на Деница Захариева – началник отдел „Дисциплинарни производства“, да изготви мотиви по приетия проект на предложение в съответствие с направените днес от членовете на Комисията изказвания и изложените съображения по законосъобразността на заповедта, които да бъдат одобрени на следващото заседание на КДДВИВСС – СК. 
След одобряване на мотивите, предложението по т. 1.1. да бъде внесено от Комисията до съдийската колегия на ВСС, изпълняваща функциите на Висш съдебен съвет, за приемане на решение.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА ВСС, 
ИЗПЪЛНЯВАЩА ФУНКЦИИТЕ НА
ВИСШ СЪДЕБЕН СЪВЕТ:		(П)

АТАНАСКА ДИШЕВА